دائمًا افضل وقت اشوفه للقراءة هو الصباح وبالنسبة لي دايمًا قبل الدوام بساعة او ساعتين، يكون عقلك مصحصح وبسرعة تقدر تندمج وتخلص صفحات اكثر من العصر او الليل ..

روايتي لهذا الشهر بتكون اخيرًا "The girl on the train” وهذي الرواية عندي معاها قصة .. هذي كانت اول رواية باللغة الانجليزية اخذتها في سنة ٢٠١٥ أي تقريبا عشر سنين وتركتها بالرف رغم محاولاتي بقراءتها مرات عديدة بس كل مرة ما اتشجع ..

فبداية السنة هذي وكعادتي في اختيار رواياتي لهذي السنة، حطيتها في اول القائمة وبصراحة ندمان انه اجلتها كل هذي السنين .. صحيح انه انا توي فالبداية وماوصلت نصف الكتاب .. بس شخصية "ريتشل" مليانة كئابة لدرجة انه اليوم ما قدرت اكمل بعد فضفضتها لنا ..

بكون في حرق لاحداث القصة 🔥

تقول "ريتشل" انها لطالما كانت تبغى طفل بينها وبين "توم" ولكن محاولاتهم المستميتة ماقدرت بسبب علة فيها مما سبب في انفصالهم بعدين (طبعا في سبب ثاني بس مايحتاج اذكره) .. المهم الكلام اللي اثر فيني هو لما ذكرت بعدين انه "توم" لما تزوج وأنجب اول طفل نشر بوست في مدونته او الفيسبوك بصورة له مع الطفل وذكر فيها :
“So this is what all the fuss is about! Never knew love like this! Happiest day of my life !”

فبعد هذا الكلام "ريتشل"تقول بسوداوية تشرح فيها لداخلها انه هو كتب هذا الكلام وهو عارف انه انا راح اشوفها وهو عارف انه كلامه هذا لما اقرأه راح يقتلني من الداخل بس مع هذا هو كتبه ..

الحوارات سواء كانت بين الشخصيات او بينهم وبين نفسهم مكتوبة بشكل ممتاز جدًا بهذي الرواية 👏👏

راح اكملها وانا عارف اني مقبل على رواية ممكن تكون الافضل هذي السنة 🤝
#thegirlonthetrain